Putrajaya Holdings

Putrajaya Holdings Sdn. Bhd. merupakan entiti korporat yang telah ditubuhkan pada 19 Oktober 1995. Ia merupakan syarikat hartanah Malaysia dan pemaju utama Putrajaya dengan tanggungjawab untuk mereka bentuk dan membangunkan Pelan Induk Putrajaya yang komprehensif dan strategik selama 20 tahun.  

Putrajaya Holdings Sdn. Bhd adalah anak syarikat kepada KLCC (Holdings) Sdn Bhd. 

Dengan lebih daripada 20 projek pembangunan yang telah ditandatangani di Putrajaya, termasuk bangunan pejabat, hab komersial, dan kediaman, Putrajaya Holdings memegang peranan penting sebagai peneraju dalam sektor hartanah. 

Syarikat ini bekerjasama dengan nama-nama terkemuka dalam industri pembinaan dan telah dianugerahkan pelbagai pengiktirafan prestij serta anugerah dalam kelestarian dan reka bentuk bandar raya.  

Pemegang saham
Pemegang saham Putrajaya Holdings ialah Petronas, syarikat petroleum negara; Khazanah Nasional, cabang pelaburan Kerajaan Malaysia; dan Kumpulan Wang Amanah Negara (KWAN). Struktur pemilikan telah berubah pada 3 Mei 2007, PETRONAS melalui KLCC Property Holdings menjadi pemegang saham majoriti dengan 64.41%, manakala CIMB Group Nominees (Tempatan) Sdn Bhd mempunyai 20% kepentingan dan Khazanah mempunyai 15.59%. 

Lihat juga
 Perbadanan Putrajaya

Rujukan

Pautan luar


Kategori:Syarikat Malaysia
Kategori:Syarikat yang ditubuhkan pada 1995